b'\n_START_ARTICLE_\nKirkebakken Grand Prix\n_START_PARAGRAPH_\nKirkebakken Grand Prix har siden 2002 v\xc3\xa6rt et \xc3\xa5rlig 200 meter langt rulleskisprintrenn for kjente norske og internasjonale skil\xc3\xb8pere p\xc3\xa5 rulleski. Kirkebakken GP blir arrangert av Hamar Skiklubb med hovedform\xc3\xa5let til \xc3\xa5 bidra til \xc3\xa5 finansiere elitesatsingen i klubben. _NEWLINE_Rennet foreg\xc3\xa5r i Kirkebakken midt i Hamar sentrum med start fra Strandgaten, over Gr\xc3\xb8nnegata, og videre opp mot trappen til Hamar domkirke. I 2007 ble det ogs\xc3\xa5 lagt inn en stafettdel med flere runder rundt et bykvartal f\xc3\xb8r m\xc3\xa5lgang ved toppen av kirkebakken. L\xc3\xb8pet blir dekket p\xc3\xa5 storskjerm og av kommentator mens publikum er henvist til begge sidene av veien. L\xc3\xb8psrekordene er satt av Magnus Frodahl med 21,54 sekunder (2010) og av Marit Bj\xc3\xb8rgen med 25,79 sekunder (2010).'